
Jõhvi linna Jaama tn 53a kinnistule juurdepääsust			


Transpordiamet on oma 07.02.2022 kirjas nr 7.1-1/22/642-2 esitanud seisukohad Jaama tn 53a kinnistule juurdepääsu lahendusete kohta. Esitatud seisukohtadest saame aru, et Transpordiameti hinnangul on lahenduse nr 2 (ringristmiku nihutamine uude asukohta) teostamine välistatud ning lahendus nr 3 (antakse sissesõidu võimalus peale ringilt väljumist) on võimalik juhul, kui tankla juurdepääsutee ühendamine Jaama tänavaga viiakse ringristmikust kaugemale nii, et ringristmiku ja ristumiskoha geomeetrilised elemendid ei kattuks ning oleks tagatud piisav vahemaa, et tanklasse pöörav buss ja selle taga sõitvad sõidukid ei tekitaks seisakut ringristmikul.

Oleme koostöös Jõhvi Vallavalitsusega leidnud uue võimaliku lahenduse, mis arvestab Transpordiameti soovitusi. Sisuliselt on tegemist lahendusega nr 3, kuid tankla juurdepääsutee ühendamine Jaama tänavaga on viidud ringristmikust kaugemale. Antud lahenduse realiseerimise eelduseks Jaama tn 51 kinnistu ja Veski tänav T14 kinnistute vaheliste piiride muutmine, mille osas on Jõhvi Vallavalitsus Jaama tn 51 kinnistu omanikuga põhimõttelise kokkuleppe saavutanud.

AS Eesti Gaas ja Jõhvi Vallavalitsus plaanivad uue ligipääsutee projekteerimise aluseks võtta käesolevale kirjale lisatud asendiplaani ja Jõhvi Vallavalitsus on valmis algatama katastriüksuse piiride muutmise protsessi. Kuivõrd kõnealuse juurdepääsutee ehitusprojekt tuleb esitada ka Transpordiametile kooskõlastamises ning mõlemad eelnimetatud tegevused on aja- ja ressursimahukad, palume Transpordiametil anda eelhinnang, kas antud lahendus on teie hinnangul teostatav ja võib seega olla lähtealuseks juurdepääsutee projekteerimisel. 

